
OBRAZLOŽENJE I. REBALANSA FINANCIJSKOG PLANA ZA 2026. GODINU ZA SREDNJU ŠKOLU BEDEKOVČINA I UČENIČKI DOM


ŠKOLA
Na izvoru 1.1. Opći prihodi i primici rebalansom je planirani prihod povećan za 50.000,00 €. Povećanje se odnosi na dodatna ulaganja na građevinskim objektima vezano za uređenje dodatnih prostora za potrebe nastave zbog smještaja učenika osnovne škole u prostore Centra za pružanje usluga u zajednici Zagorje.
Planirani vlastiti prihodi smanjeni su za 22.000,00 € u skladu s realizacijom. Kad se u plan uključi preneseni višak iz prethodne godine u iznosu od 25.155,00 € rashodi su rebalansom povećani za 3.155,00 € što je najvećim dijelom raspoređeno na stavke rashoda za materijal za praktičnu nastavu, sitnog inventara i opreme.
Rebalansom je na izvoru prihoda posebne namjene u plan uključen preneseni višak u iznosu od 6.747,00 €. Navedeni iznos raspoređen je na materijal za praktičnu nastavu i sitni inventar za potrebe nastave.
Planirani prihodi na izvoru 5.0.119 Pomoći iz državnog proračuna kroz opće prihode i primitke povećani su za iznos od 20.400,00 €. Povećanje se najvećim dijelom odnosi na rashode za plaće i doprinosa na plaće. U plan je uključen i preneseni višak iz prethodne godine u iznosu od 4.740,00, a odnosi se na sredstva koja je Ministarstvo znanosti, obrazovanja i mladih uplatilo krajem prošle godine za projekt za darovite učenike, lektiru, psihodijagnostiku. Preneseni višak raspoređen je na stavke uredskog i ostalog materijala, opreme te sitnog inventara.  
Prema Odluci o kriterijima, mjerilima i načinu financiranja decentraliziranih funkcija u školstvu za 2026. godinu, KLASA: 602-06/26-01/10, URBROJ: 2140-02-26-4, prihodi decentralizacije smanjeni su za 5.030,47 € na iznos od 251.465,45 €. Smanjeni su planirani troškovi prijevoza na posao i s posla, dok su rashodi za uredski materijal, materijal za čišćenje i tekuće i investicijsko održavanje povećani u skladu s realizacijom.
Na izvoru 5.2.49 Jedinice lokalne samouprave u plan je uključen iznos od 5.460,00 € koji se odnosi na plaću, prijevoz i ostale rashode za pomoćnicu u nastavi za koju je 50% troškova financirano od grada Zaboka.  
UČENIČKI DOM
U skladu s Odlukom o kriterijima, mjerilima i načinu financiranja decentraliziranih funkcija u školstvu za 2026. godinu, KLASA: 602-06/26-01/10, URBROJ: 2140-02-26-4, prihodi decentralizacije smanjeni su za 15.050,70 € na iznos od 82.008,95 €. Rebalansom je smanjena stavka rashoda za namirnice.
Rebalansom je u plan uključen i preneseni višak prihoda iz prethodne godine na izvoru prihoda posebne namjene za 65.785,20 € veći u odnosu na početni plan. Preneseni višak najvećim je dijelom raspoređen na stavku dodatnih ulaganja na nefinancijskoj imovini te na stavku namirnica. Dodatna ulaganja na nefinancijskoj imovini odnose se na planirano renoviranje kuhinje učeničkog doma, dok je stavka namirnica povećana zbog smanjenja planiranih rashoda za namirnice na izvoru decentraliziranih sredstava.
Na izvoru vlastitih prihoda u plan je uključen preneseni višak u iznosu od 4.595,66 €, a raspoređen je na stavku namirnica, sitnog inventara i reprezentacije.
Preneseni višak iz prethodne godine na izvoru 5.0.119 Pomoći iz državnog proračuna kroz opće prihode i primitke u iznosu od 4.000,00 € odnosi se na projekte financirane od Ministarstva znanosti, obrazovanja i mladih, a sredstva su raspoređena na stavke opreme, materijala, sitnog inventara i namještaja.  

